ming030890/wiki-yue-high-quality huggingface dataset:
法政大學

法政大學（粵拼：faat3 zing3 daai6 hok6；日文：法政大学(Hōsei daigaku)），簡稱法大，係日本一間私立大學，本部設嚮東京都心嘅千代田區。法大嘅前身係1880年創立嘅東京法學社，係日本第一間私立法律學校。1920年改名做法政大學。
該校擁有包括法律、經濟、理工等等各種唔同研究範疇嘅16個學院，其中以法學院同社會學院嘅歷史最悠久，係日本第一間設立呢兩個學院嘅私立大學。另外，法大同慶應義塾大學（日文：慶応義塾大学）、東京大學、早稻田大學、明治大學、立教大學一齊組成咗「東京六大學棒球聯盟（日文：東京六大学野球連盟）」；亦同時係有「MARCH（日文：MARCH (学校)）」之稱嘅「難關私大」（好難考嘅私立大學群）入面其中一間。

歷史
首席教授Gustave Boissonade個半身像。而家放咗喺用佢嚟命名嘅Boissonade Tower裏邊
1880年（明治13年）成立嘅東京法學社，係由當時一班法律學家同舊史嘅司法省（日文：司法省）啲官一齊搞嘅，重搵埋個時日本政府嘅法律顧問、巴黎大學教授Gustave Boissonade（日文：ギュスターヴ・エミール・ボアソナード）嚟做首席教授。嗰陣學社啲人，好多都係呢個法國人嘅門生。到咗1920年，學社正式定名做法政大學，一直沿用到而家。而去到1945年，日本打敗仗之後，根據當時日本新嘅私立大學法，大學喺1951年改組成學校法人法政大學，即係今時今日嘅法政大學。

舊生
内文：ja:法政大学の人物一覧
法政大學培養出好多法官、政治人同企業家，譬如日本首相菅義偉就係舊生。另外，2015年為咗救人而畀ISIS隊冧咗嘅戰地記者後藤健二都係出自法政。民國初年，好多中國政治人同革命家好似宋教仁、湯化龍咁都喺處留過學。
法文文學

法文文學（French literature）係指用法文寫嘅文學。
法拿省

法拿省（波斯文：د فراه ولايت‎）係中東國家阿富汗嘅卅四個省之一。
法政路

法政路 (廣州)：喺廣東省廣州市，分別喺越秀區、增城區同花都區。
法政路 (深圳)：喺廣東省深圳市寶安區光明新區。
法政路 (梅州)：喺廣東省梅州市梅江區。
法政路 (韶關)：喺廣東省韶關市新豐縣。
法政路 (清遠)：喺廣東省清遠市佛岡縣。
法政路 (蘭州)：喺甘肅省蘭州市城關區。
法文歸融話

法文歸融話係以法文為基礎嘅歸融話，數目都唔少。呢尐話係17世紀打後法國響海外開拓殖民地而形成嘅，可以按地區來分組。

美洲
用「ape」來表達進行時態嘅：
Lwizyàn：響美國路易斯安那州講，由海地話（Ayisyen）演變出來。
Ayisyen：主要響海地講，溝咗尐非洲嘅話、美洲土著嘅話，亦有少量英文、西班牙話詞語。呢種話有成1200萬人講，係世界上最多人講嘅歸融話。
用「ka」來表達進行時態嘅：
安地列斯話：響小安地列斯群島講，可以細分為：
Gwadloup話：響瓜德羅普講。
多米尼克話：響多米尼克講。
馬提尼克話：響馬提尼克講。
聖盧西亞話：響聖盧西亞講。
千里達話：響千里達講
圭亞那話：響法屬圭亞那講，蘇里南都有人講，同安地列斯話有明顯嘅差異。
Karipúna：響巴西阿馬帕州講，帶有葡萄牙話嘅影子。

印度洋
呢堆話用「ape」來表達進行時態，統稱Créole bourbonnais。
Seselwa：係塞舌爾嘅法定語言。
Réyoné：響留尼旺講。
Morisyen：響毛厘士講。
羅德里格斯話：響羅德里格斯島講。
阿加萊加話：響阿加萊加群島講。
Ilois：曾經響查戈斯群島流通，如今有3000人響毛厘士同塞舌爾講。

太平洋
Tayo：響新喀里多尼亞講。

非洲
Petit Mauresque：響非洲北部出現過，已經絶跡，又叫Little Moorish。
Petit nègre：響非洲西部象牙海岸一帶出現過，已經失傳。
1979年嘅南韓

1979年嘅南韓係介紹南韓喺1979年嗰陣發生過啲乜事。
1980–81年歐洲足協盃

1980–81年歐洲足協盃係第10屆歐洲足協盃，由歐洲足協主辦。最後由英格蘭嘅葉士域治足球會攞冠軍。
1979年

1979年係平年，元旦係禮拜一。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國六十八年
朝鮮半島
北朝鮮：主體六十八年
日本
昭和五十四年
皇紀：2639年
佛曆：2521年～2522年
回曆：1399年2月1號～1400年2月11號
猶太曆：5739年4月2號～5740年4月11號
UNIX時間：283996800 - 315532799
修正儒略日（MJD）：43874 - 44238

大件事
1979年石油危機。
持續幾年嘅伊朗革命結束，伊朗嘅君主政體（巴列維王朝）結束，建立伊朗共和國。
2月18號：第2屆孟加拉國國會選舉。
3月11號：第9屆朝鮮地方選舉。
10月1號：香港地下鐵路修正早期系統（現稱港鐵觀塘綫）觀塘至石硤尾段通車。
10月7號：第35屆日本眾議院議員總選舉。
12月10號：臺灣美麗島事件。
12月16號：香港地下鐵路修正早期系統佐敦及尖沙咀段通車。
12月22號：香港地下鐵路修正早期系統油麻地站啟用。
12月31號：香港地下鐵路修正早期系統旺角站啟用。

文學
《聽風的歌》（風の歌を聴け）：日本小說家村上春樹嘅長篇小說。
1979年嘅星架坡

1979年嘅星架坡係介紹星架坡喺1979年嗰陣發生過啲乜事。
1979年嘅臺灣

1979年嘅臺灣係介紹臺灣喺1979年嗰陣發生過啲乜事。
1979年石油危機

1979年石油危機，又叫第二次石油危機，係1979年發生嘅石油大幅漲價事件，影響唔少國家經濟。事緣1978年底伊朗伊斯蘭革命爆發，影響伊朗石油供應，去到1980年爆發兩伊戰爭更令伊朗停產石油，令到油價上漲咗兩倍幾。
1979年嘅瑞典

1979年嘅瑞典係介紹瑞典喺1979年嗰陣發生過啲乜事。
浣紗街

浣紗街（英文：Wun Sha Street）係香港銅鑼灣大坑一條馬路，由銅鑼灣道開始，去到大坑道。
浦北

浦北係中國廣西欽州一縣，面積2517平方公里，人口88萬。
浦北話

浦北話係指啲範圍在浦北噶欽廉片粵語，啲在縣內在中部小江、三合、福旺啲埞噶；撈縣內噶廉州話（下路話）、靈山話、官垌話、六萬山話等等平排。經常肯喊做背山話。

音系
下低資料主要跟福旺背山話概說來。

聲母
古全濁聲母送氣；
nj主要跟日母共疑母細音來，sl主要跟心母共部分邪書船澄等母來；
曉合讀f：血 fut；
見組細音噻尐字冇有顎化音：欽ham。

韻母表
壯字注意
僅衹列出大部份韻類歸屬；
口語字有對應其他欽廉片粵語通攝多尐噶：dung1（𢫝，「舉起」）、lung1（𰻖，「蕩失路」）等。

聲調
係欽廉片裏頭其中一隻區分得齊陰陽平上去噶；陰入冇分上下。
浦上仁騎

浦上仁騎（1996年11月11號—）係日本足球員，打後衞位置，效力長野帕塞羅。
浣熊

浣熊（Procyon lotor），係浣熊科浣熊屬嘅其中一個品種，主要分佈北美洲。
浣熊科

浣熊科（學名：Procyonidae）係哺乳綱食肉目嘅其中一個科。
浦上壯史

浦上壯史（1969年2月7號—）係日本足球員，司職守門員，效力過橫濱水手，清水心跳，及川崎前鋒。
波樓

波樓（樓變調陰上），屋宇一種，房一種，畀人打檯波嘅地方，亦叫打波房、桌球室。
英文叫billiard room。
波歷克

波歷克（德文：Michael Ballack，1976年9月26號—）係德國足球員，打中場。佢身高1.89米，而家退咗役，亦曾經係德國足球代表隊球員。
波歷克早期曾經效力過幾間德國甲組足球聯賽球會，包括凱沙羅頓、利華古遜同拜仁慕尼黑，亦效力過英格蘭超級足球聯賽球會車路士。佢亦入選過2002年同2006年FIFA世界盃，乃球會同國家隊核心人物。尤其係近年德國代表隊球員普遍水準未達標下，波歷克重要性更加受到肯定。
佢曾經喺2000年代同嗰時女朋友（後來兩人曾經結過婚）生咗三個仔。2021年8月5號，波歷克第二囝Emilio喺葡萄牙交通意外死，享年18歲。
波棍

波棍係棍波車先至有嘅零件，連住波箱，畀司機自己控制架車入乜嘢波。
滴水一生

《滴水一生》係由唐恬填詞，孫楠作曲同演唱。呢首嘅喺2024年7月26號發佈。
滴露

滴露（Dettol）係Reckitt Benckiser公司生產嘅一系列個人衛生用品嘅牌子。主要成份加入對氯間二甲苯酚有助抗菌，但唔會對人體有害。有助全方位抗菌同埋基本衞生。
滴惜仔

滴惜仔（英文：Water Save Dave）係香港水務署嘅吉祥物，2016年推出，任務係向香港市民推廣慳水嘅知識。「滴惜」個名有「珍惜每滴水」嘅意思。
滴柏芝舞

滴柏芝舞（Depeche Mode）係英國電子搖滾樂隊，1980年喺雅息士郡出道。
滴滴涕

滴滴涕（Dichloro-Diphenyl-Trichloroethane，DDT），學名雙對氯苯基三氯乙烷（化學式：(ClC6H4)2CH(CCl3)），係一種以前常用嘅殺蟲水。佢係白色晶體，唔溶響水，但溶響火水（煤油）。
1948年，瑞士化學家保羅米勒（Paul Müller）因為發現滴滴涕殺蟲嘅性能得諾貝爾化學獎。之後滴滴涕成為最常用嘅殺蟲水。但1960年代科學家發現滴滴涕破壞生態，加上因為被濫用而無以前咁有效，所以各國響1970年代開始陸續停用。
2009年7月22號日食

2009年7月22號日食2009年7月22號嘅日食路徑圖。日食類型類型日全食Y值0.0698食份1.0799沙羅週期136（71次中嘅第37次）日全食持續時間398.8秒（6分38.8秒）地點火山列島（中文：火山列島 (日本)）以東嘅西北太平洋座標24°12′36″N 144°06′24″E本影（中文：本影）寬度258.4公里開始時間（UTC）日偏食夜晚11時58時18秒（7月21號）日全食凌晨0時51分16秒（7月22號）中心日食凌晨0時54分31秒食甚凌晨2時35分21秒
喺2009年7月22日出現咗一次日全食。呢次日全食係21世紀以嚟最大規模嘅一次。

概述
呢次日食嘅食分係1.0799，全食最長持續時間係398.8秒，即係6分鐘38.8秒。

基本參數
類型：日全食
沙羅序列序號：136，71次中嘅第37次。依個序列組態係 8P 6A 6H 44T 7P。
全食持續時間最長嘅位置：
日期：2009年7月22號
時間：凌晨02時30分（UTC）
地點：北緯24.2°，東經144.1°
食分：1.0779
太陽高度：86°
月球本影嘅路徑寬度：258公里
日全食持續時間：6分鐘38.8秒

覆蓋範圍
中國杭州市睇倒嘅日全食
今次全食係21世紀以嚟最大範模嘅一次，月球嘅本影覆蓋範圍包括亞洲東部各區、太平洋同埋夏威夷，其中包括中國、外蒙古、日本、南韓、北韓、越南、柬埔寨、海南島、台灣、尼泊爾、印度同埋菲律賓 等地都會分別睇倒今次日食。
而今次全食，可以睇倒日全食嘅地點包括印度、尼泊爾、中國嘅成都、重慶、武漢、上海、杭州等地，同埋部分日本南面嘅小島，而其餘嘅日全食路徑將會喺海（太平洋）上。
而今次食甚位置將會喺西北太平洋發生。
曹奐

曹奐（奐讀換，粵拼：cou4 wun6；246年—302年），原名曹璜（cou4 wong4），字景明（ging2 ming4），喺燕王曹宇嘅仔，曹操嘅孫。曹奐係曹魏最後一位皇帝，諡號喺魏元帝（ngai6 jyun4 dai3）。

即位
甘露五年（260年），皇帝曹髦因為討伐司馬昭而畀司馬昭嘅手下成濟殺害。司馬昭揀咗曹奐嚟繼位做皇帝，佢喺六月甲寅日入洛陽拜見皇太后，並喺嗰日登基做皇帝。曹奐實際上冇任何權力，喺大臣同埋軍隊入面冇任何勢力，完全就係司馬昭嘅傀儡。

在位期間
263年，曹魏派大將鄧艾同埋鍾會做低蜀漢。攻蜀期間，曹奐封司馬昭為晉公，相國，加九錫。蜀漢滅亡之後，曹奐又進爵司馬昭為晉王，但司馬昭冇耐就病死咗，爵位由佢個仔司馬炎繼承。

禪讓帝位
265年，司馬炎逼曹奐將皇位禪讓畀自己，改國號為晉，曹魏滅亡。司馬炎封曹奐做陳留王，並且搬佢去鄴城度住，允許佢用皇帝嘅儀仗、用皇家嘅禮儀祭祖、唔使以臣下嚟自稱。曹奐臨走之前，太傅司馬孚握住佢嘅手話：「我到死都係大魏嘅忠臣。」晉惠帝太安元年（302年）曹奐喺許昌死咗，享年五十八歲，諡號元皇帝。

屋企人
卞皇后：卞綝嘅女，263年曹奐立佢做皇后。
曹叡

曹叡（叡讀銳，粵拼：cou4 jeoi6；205年—239年1月22號），字元仲（jyun4 zung6），係中國三國時代曹魏嘅第二位皇帝。佢係魏文帝曹丕嘅大仔，生母係文昭甄皇后。

早年
曹叡係曹丕元配甄夫人所生，自細就得到阿爺曹操嘅鍾愛，曹操成日都將佢帶喺自己身邊，並且對佢有好高嘅評價。佢十五歲嗰年俾封做武德侯，黃初二年封齊公，第二年封平原王。由於甄夫人得罪咗曹丕，所以曹丕冇即刻立曹叡做太子，有一段時間曹丕甚至想立另一個仔做太子。黃初七年(226年)，曹丕就嚟病死，佢先至立曹叡做太子，又召曹真、曹休、陳群、司馬懿，要佢哋接受遺詔，輔佐嗣主。

親政
226年五月，曹丕喺嘉福殿駕崩，曹叡繼位。同年八月，孫權攻打江夏郡，嗰時有大臣提議派人幫手。曹叡分析話：「孫權水戰好叻，佢今次喺諗住趁太守文聘唔注意嗰陣嚟偷襲，所以先至敢落船攻打。但係而家佢哋打唔落嚟，又冇乜特別嘅優勢，所以肯定唔會繼續堅持落去。」之後孫權真係選擇咗撤軍。十二月，東吳嘅諸葛瑾同埋張霸攻打襄陽，司馬懿將佢哋做低，征東大將軍曹休亦都喺尋陽做低咗另一支東吳軍隊。227年十一月，曹叡立毛氏為皇后。同年十二月，新城太守孟達作反，曹叡派司馬懿去鎮壓叛亂。228年正月，司馬懿成功做低咗孟達。同年，蜀國丞相諸葛亮攻打隴西，天水、南安、安定三郡投降諸葛亮。曹叡派大將軍曹真到關右督軍。右將軍張郃喺街亭做低咗諸葛亮，諸葛亮走返蜀漢，原先投降嘅嗰三郡又重新俾曹魏攞返。同年九月，曹休喺石亭俾吳將陸遜做低。十二月，諸葛亮又嚟打陳倉，但係冇打落嚟。遼東太守公孫恭俾自己侄仔公孫淵趕咗落台，曹魏於是認咗公孫淵做遼東太守。

晚年
234年，諸葛亮喺五丈原病死。曹叡見到呢個心腹大患已經死咗，於是開始享受人生。佢不斷起新嘅宮殿，搞到好多人因為被叫去起宮殿而耕唔到田。楊阜同埋高堂隆呢啲大臣都好反對，曹叡冇聽佢哋嘅意見，但亦都冇罰佢哋。237年，遼東太守公孫淵作反，佢做低咗嚟打自己嘅幽州刺史毌丘儉。毌丘儉走咗之後，公孫淵自立做燕王，並且整咗自已嘅政府官員同埋年號。第二年，曹叡派太尉司馬懿去打低公孫淵，高句麗亦都派兵幫手。佢哋將公孫淵做低，平定咗成個遼東地區239年正月丁亥，曹叡病重，佢搵咗司馬懿過嚟，叫佢同大將軍曹爽一齊輔佐自己個仔。冇耐，曹叡就喺嘉福殿駕崩，時年三十六歲。癸丑，曹叡落葬高平陵。
曹嵩

曹嵩（嵩讀鬆，粵拼：cou4 sung1；？—194年），字巨高，宦官中常侍大長秋曹騰嘅養仔，係曹操嘅阿爸。
佢人溫順忠孝，開始嗰陣當司隸校尉，漢靈帝嗰陣當大司農、大鴻臚，代崔烈做太尉，係三公之一。《後漢書》話佢嘅職位係賄賂宦官買得嘅；又一話當時朝廷公開買官，佢出一億蚊買咗太尉。
漢獻帝嗰陣，曹操招兵，佢唔愛同曹操一齊，喺瑯琊國度同佢細仔曹德避亂，之後曹操打贏陶謙，陶謙憎曹操攻打自己就殺咗曹嵩同曹德佢哋，一話曹嵩係被陶謙嘅手下張闓貪錢劫殺。呢事畀曹操報復陶謙，仲喺徐州度屠城。
220年佢個孫曹丕立曹魏之後，封曹嵩為太皇帝。
曹崇恩雕塑園

雕塑園放住好多由曹崇恩教授整嘅包括古代、近代同現代等全球各地嘅出名石刻人物肖像作品。
曹宇

曹宇，字彭祖，係曹操嘅仔，魏元帝曹奐阿爸。
焦氏

焦（粵拼：ziu1）係唐人姓氏，喺《百家姓》裏頭排第222位。

名人
焦浩軒：香港男演員
呢篇焦氏係同姓氏有關嘅楔位文章，重未寫完嘅。麻煩你幫手充實佢。
焦劉洋

焦劉洋（粵拼：ziu1 lau4 joeng4；簡化字：焦刘洋，Jiāo Liúyáng，1991年8月6號—）係中國女泳手，擅長蝶式，黑龍江省哈爾濱人，解放軍代表隊運動員，正團級，2008年加入中國共產黨。

奧運會成績
焦劉洋喺北京舉行嘅2008年夏季奧林匹克運動會女子200米蝶式賽事攞到銀牌，同攞金牌嘅劉子歌雙雙打破呢個項目嘅世界紀錄。喺英國倫敦舉行嘅2012年夏季奧林匹克運動會女子200米蝶式攞到金牌，破埋奧運紀錄。

政治生涯
2012年8月14號，中共中央組織部部確認焦劉洋為中國共產黨第十八次全國代表大會代表，係最後生嘅十八大代表。

個人生活
焦劉洋老頭焦春松。
2010年亞洲運動會之後，焦劉洋同中國隊昔日自由式「一哥」陳祚確定戀愛關係。
無頭騎士

呢幅廿世紀初嘅圖畫，描繪典型嘅無頭騎士形象。
無頭騎士（粵拼：mou4 tau4 ke4 si6；英文：The Headless Horseman）係一種傳說中嘅角色，顧名思義最大嘅特徵係會以「個頭甩咗落嚟嘅騎士」作為形象，可以當係死靈嘅一種。
講無頭騎士嘅故仔自從中世紀起就已經存在，呢種形象一路都有零散噉出現喺民間故事以至現代嘅虛構故仔作品當中。例如畀唔少人奉為早期美國文學代表之一嘅《沉睡谷傳說》噉，就係一個幾出名嘅無頭騎士相關故仔。除此之外，唔少其他民間故事同虛構故仔作品都有提到無頭騎士嘅形象。

沉睡谷傳說
内文：沉睡谷傳說
《沉睡谷傳說》係一個好出名嘅短篇故仔，出自 1820 年嘅美國，由人稱「美國文學之父」嘅華盛頓伊榮作嘅。
《沉睡谷傳說》嘅主角係迷信、生得瘦蜢蜢嘅教書先生弈卡博·卡靈。故仔開始嗰陣，卡靈佢啱啱搬到紐約州嘅沉睡谷住。沉睡谷不溜出晒名多鬼故同怪事，當中最出名嘅係「空氣當中所有怪異力量嘅司令」—無頭騎士。無頭騎士嘅傳說係噉：據講從前有個士兵，佢參與美國獨立戰爭嘅其中一場戰鬥，途中畀砲彈打甩咗佢個頭，而自從嗰時開始佢嘅靈魂就一路四圍流浪，想搵返佢個頭。
弈卡博同鎮上嘅婦女有往來：佢得閒會走去幫手照顧牲畜或者斬柴，而且作為一個老師，佢時不時都會幫啲婦女睇住甚至湊吓細路；因為噉，唔少鎮上嘅婦女都對佢有好感。同時弈卡博又好沉迷啲神怪嘢，成日走去聽鎮上嘅一眾阿婆講神怪故仔，聽勻晒啲講鬼、高扁同鬼屋嘅傳言，而無頭騎士嘅傳說佢自然係聽到識背咁滯。
弈卡博睇中咗年輕貌美嘅卡蒂蓮娜。卡蒂蓮娜屋企好有錢而且又係個獨生女，弈卡博諗住自己只要娶到卡蒂蓮娜就會發達。同時，弈卡博嘅情敵亞伯拉罕·凡·布魯特知佢想做乜，就連番整蠱佢。弈卡博同布魯特就因此積聚咗啲牙齒印。有一日，弈卡博出席卡蒂蓮娜屋企嘅聚會，喺聚會上跳舞同埋聽鎮民講鬼故。聚會過後，佢私底下向卡蒂蓮娜求婚，但卡蒂蓮娜對佢並冇興趣。
畀卡蒂蓮娜拒絕咗嘅弈卡博，死死哋氣噉騎住佢隻馬返屋企。喺路上，弈卡博騎住馬通過樹林入面幾笪相傳鬧鬼嘅地方。弈卡博喺宴會上聽埋晒啲鬼故，成個人都疑神疑鬼噉。騎騎吓，佢個腦開始想像有鬼出現，然後佢就見到沼澤裏面有個著住斗篷嘅怪人騎住隻馬企咗喺度。覺得不安嘅弈卡博想走，點知下一刻佢就見到，神秘人個頭原來係甩咗落嚟嘅，個頭放咗喺馬鞍上面。嗰一刻，弈卡博嚇到冇咗半條命，嗱嗱臨快馬加鞭想走。無頭騎士亦快馬追上嚟。弈卡博隻馬跑得夠快，佢以為自己可以擺脫無頭騎士，但無頭騎士跟住就一手攞起佢個頭，將個頭掟向弈卡博。掟中咗。弈卡博就墮馬，然後佢就不省人事。
呢幅插畫描繪《沉睡谷傳說》當中嘅經典場面—無頭騎士追住弈卡博·卡靈，仲攞起自己個頭準備掟弈卡博。呢幅插畫描繪《沉睡谷傳說》當中嘅經典場面—無頭騎士追住弈卡博·卡靈，仲攞起自己個頭準備掟弈卡博。
到咗第二朝，啲人發現弈卡博隻馬喺主人屋企門前食草，但係冇人知道弈卡博嘅行蹤，啲人淨係喺事發現場搵到一個爛咗嘅南瓜。過咗冇幾耐，卡蒂蓮娜嫁畀布魯特，而唔少鎮民留意到，布魯特彷彿好似知道弈卡博去咗邊。鎮上面嘅阿婆就繼續講神怪故事，話弈卡博畀無頭騎士帶走咗，仲開始出現傳說，話有人目擊弈卡博嘅靈魂喺沉睡谷流連。
順帶一提，對於呢個故仔嘅一個常見理解係，無頭騎士查實係布魯特假扮嘅，而個爛南瓜就係用嚟掟弈卡博嘅假頭。嗰晚弈卡博畀「無頭騎士」打暈咗之後就嚇到從此遠離沉睡谷，亦有可能係畀布魯特殺死咗。

各地嘅傳說
睇埋：都拿痕同鬼故
無頭騎士嘅形象，遠遠唔淨只响《沉睡谷傳說》裏面出現。西方世界好多地區都有傳說提起無頭騎士。
例如响古代嘅愛爾蘭，就有流傳都拿痕嘅傳說。都拿痕係愛爾蘭民間傳說當中以無頭騎士形象現身嘅仙子。都拿痕嘅特徵係佢個頭甩咗落嚟，而且佢仲會一手攞住佢自己個頭、一路騎住隻黑色嘅馬，喺最黑暗嘅夜晚現身。好多傳說講到，都拿痕可能會攞住條人類嘅脊骨當鞭噉用，或者佢隻馬會拉住架用人嘅骨同皮膚整嘅馬車。有啲傳說仲話，一旦都拿痕大聲嗌某個人嘅名，嗰個人就會即刻當場暴斃。
講到無頭騎士嘅傳說，往往都係會提到死亡同恐懼等嘅主題，講到「遇到一啲唔屬於呢個世界嘅事物」噉嘅心情。
無黨團結聯盟

無黨團結聯盟係中華民國政黨，簡稱無盟，喺2004年成立，最初由台灣唔同嘅地方勢力組成，例如澎湖嘅林炳坤、嘉義市嘅張博雅同台中嘅顏清標等。

史
無黨團結聯盟喺2004年6月15號成立，由當時10個立委組成，後來民進黨嘅朱星羽加入。第一任黨主席係張博雅。年尾嘅立委選舉係無盟第一場選舉，佢哋派咗26個人去選區域立委、5個全國不分區侯選人同1個僑居侯選人，最後只係得6人當選。之後無盟嘅選舉成績一直都唔係咁好，2005年嘅任務型國大選舉、地方選舉等都唔係太多人當選。
到2008年立委選舉，由於選舉制度大變，對無盟呢類黨仔好不利，最後無盟同國民黨傾掂數，無盟出選嘅5人入面，國民黨禮讓無盟4席，另外本來係無盟成員，但呢屆用獨立身份參選嘅蔡豪都有國民黨禮讓。最後無盟贏咗3席，符合組黨團嘅最低要求，亦都係當時嘅第三大黨。
2012年立委選舉，3個連任嘅立委當中，林炳坤輸咗，結果淨低2席，到2013年無盟嘅立委顏清標貪污案罪成，重要褫奪公權3年，無盟剩返高金素梅1個立委，之後無盟由高金素梅一個人「單天保至尊」直至2020年。而2015年開始，無盟都同親民黨合組政團。
2019年，做咗無盟主席十年有多嘅林炳坤宣佈因為身體問題退出政壇，跟住高金素梅亦都以獨立身份參選，無盟正式絕跡立法院。

立場
無黨團結聯盟雖然一直標榜「中道力量」，但係2008年之後，無盟一直都係向泛藍靠攏，無盟嘅立委多數都係喺國民黨禮讓之下先有機會當選，同時無盟嘅立委亦都同中共方面有互動，尤其以原住民立委高金素梅最多，2009年莫拉克風災嗰陣，高金素梅去咗訪問中國，而且返嚟嗰陣重攞住1億新台幣風災捐款，結果不分藍綠都批評佢嘅行為，後來佢甚至受中共邀請去北京度睇閱兵。
焦慮症

焦慮症（anxiety disorder）係指搞到病人成日焦慮嘅心理病。
焦媛

焦媛（Perry Chiu ，1976年4月2號—），係香港女演員，主要從事舞台劇演出。佢北京出世，自細到香港生活，香港演藝學院戲劇學院畢業。
Ancellotta

Ancellotta係一種專門釀酒用嘅提子。
Ancône

Ancône係法國嘅一個市鎮，位置喺德龍。
Andance

Andance係法國嘅一個市鎮，位置喺阿爾代什。
Ancey

Ancey係法國嘅一個市鎮，位置喺黃金丘。
And Then

《And Then》係香港歌手陳慧琳入行20周年嘅全新大碟，亦係佢第20張個人粵語大碟、第31張個人唱碟，喺2016年1月11號正式開賣。

簡介
2015年12月26號已經喺iTunes開放預購專輯，獨家收錄Digital Booklet，專輯推出第一日就即刻排到iTunes排行榜No.1。首批實體限量版開售3日就賣斷市同引起炒賣，所以唱片公司決定提早喺2016年1月15號加推精裝版本。呢次唱碟回響好好，甚至連2016年1月30號搞嘅簽唱會證亦引發炒賣潮。
唱碟收錄咗九隻粵語歌同一隻國語歌，隨碟內附40頁寫真歌冊。首批二十週年特別版全球限量2000張，特別加送DVD收錄《其後》、《請放心傷我》、《Let's Celebrate》三隻MV。
2016年1月11號，陳慧琳出席完新碟發佈會後接受記者訪問，表示近年樂迷已經開始用數碼形式聽歌，《And Then》或者係佢最後一張實體唱片。

派台歌成績
香港唱片商會銷量榜2016
《AND THEN》推出兩個禮拜就橫掃iTunes、HMV、Cd Warehouse、Yesasia等唱片銷量榜No.1，並喺2016年1月22號上咗香港唱片商會銷量榜No.1。
CD Warehouse十大中文唱片
HMV暢銷亞洲唱碟排行榜
中國大陸音悦台V Chart專輯銷量榜Top 50
Andancette

Andancette係法國嘅一個市鎮，位置喺德龍。
Anchamps

Anchamps係法國嘅一個市鎮，位置喺亞丁。
Ancienville

Ancienville係法國嘅一個市鎮，位置喺埃納。
石川健太

石川健太（1981年8月23號—）係日本足球員，司職中場，效力TDK。
石川大地

石川大地（1996年2月22號—）係日本足球員，打前鋒位置，效力FC岐阜。
石川慎吾

石川慎吾（Ishikawa Shingo，1993年4月27號—）係日本棒球員，司職外野手，效力緊日本職棒讀賣巨人。大阪府堺市中區出世。
石川悅子

石川悅子 ，係日本嘅一個女藝人同埋配音員。
石川健太郎

石川健太郎（1970年2月12號—）係日本足球員，司職後衞，效力過柏太陽神。
石川啓人

石川啓人（1998年7月16號—）係日本足球員，司職中場，效力鳥棲砂岩。
石川寬美

石川寬美 ，係日本嘅一個女藝人同埋配音員。
石川俊輝

石川俊輝（1991年7月10號—）係日本足球員，司職中場，效力湘南比馬。
石川大德

石川大德（1988年1月6號—）係日本足球員，司職中場，效力過水戶蜀葵，廣島三箭，仙台七夕，大分三神，群馬草津溫泉，及SC相模原。
石川巧

石川巧（1970年3月10號—）係日本足球員，司職後衞，效力過本田技研，川崎綠茵，及名古屋八鯨。
熊貍屬

熊貍屬（學名Arctictis）係食肉目靈貓科下嘅一個屬。
熊谷雅彥

熊谷雅彥（1975年11月23號—）係日本足球員，司職中場，效力過柏太陽神，佐川急便東京，及熊本羅亞素。
熊貓樂園站

熊貓樂園站（粵拼：hung4 maau1 lok3 jyun4 zaam6；英文：Triplets Park Station），前稱萌萌站（mang4 mang4 zaam6；Mengmeng Station），係長隆空中纜車嘅纜車站，2017年4月26號開通，喺番禺區大石街道嘅長隆野生動物世界入面，步行遊覽區內東南角近熊貓樂園同非洲動物景區嘅交界。

樓層
車站有三層樓，乘客上車前向前行就到入口；而落車後要經過間熊貓商舖先至到出口。由於兩邊嘅月台唔相通，所以入站之前一定要諗清楚兼睇清楚去邊個方向先好搭。
地上三樓
天鵝湖綫專用月台

出入口
車站得一個出入口，喺步行遊覽區內東南角近熊貓樂園同非洲動物景區嘅交界。不過入口同出口嘅方式唔同，入口有分要搭邊個方向嘅纜車，出口必經間熊貓商舖先至得。
熊谷紗希

熊谷紗希（1990年10月17號—）係日本足球員，踢後衞，曾經喺2008～2017年間為日本女子足球代表隊出場90次。佢代表日本參加過2011年FIFA女子世界盃、2012年夏季奧林匹克運動會同2015年FIFA女子世界盃。
熊谷達也

熊谷達也（粵拼：hung4 guk1 daat6 jaa5；1992年9月25號—）係日本足球員，司職中場，效力過秋田藍閃電。
熊貓燒香

熊貓燒香（粵拼：hung4 maau1 siu1 hoeng1；病毒編碼：Win32.Worm.WhBoy.*），又嗌武漢男生，係隻Windows嘅蠕蟲病毒，呢隻病毒喺2007年1月7號開始發起大規模攻擊，喺中國大陸啲電腦受影響。
個病毒要通過網上下載嚟傳染。用戶一旦中咗噉嘅病毒，最先一大堆*.exe文件都打唔開，之後一大堆文件都會清一色變成熊貓舉起三支香嘅圖，但唔感染Windows系統資料夾入面啲嘢。不過凡係遇到殺毒軟件同防火牆，病毒都識強制結束進程，甚至出現藍屏、成日重啟嘅情況。尤其喺Windows 2000同XP系統，一旦遇到廢密碼或空密碼情況，病毒都會趁火打劫。個病毒重識喺運行之後，喺各個盤放出autoun.inf同佢本身個病毒，造成磁盤分區同U盤、A盤等可移動磁盤裝置都冇辦法正常打開。
後嚟個病毒俾湖北省公共信息網絡安全監察小組發現兼報案，查到個病毒原嚟係湖北武漢新洲區嘅編程家——李俊同埋佢班同夥一手所為。湖北省公安廳卒之喺2007年2月1號將李俊同佢班同夥一齊叉住兼收監四年。李俊同佢班同夥喺2010年12月底出獄。
熊谷直樹

熊谷直樹（1967年5月24號—）係日本足球員，司職中場，效力TDK。
熊谷駿

熊谷駿（粵拼：hung4 guk1 zeon3；1996年8月7號—）係日本足球員，司職後衞，效力甲府風林。
熊貓快餐

熊貓快餐（英文：Panda Express）係美國嘅快餐店，主要賣美式唐餐，好多商場、超級市場、車站都有分舖。
深櫃

深櫃一般指一啲因為驚公眾目光，深深匿喺櫃入面唔敢出嚟，公開承認自己性取向嘅同性戀人士。

社會文化相關
有一啲發表極端歧視同性戀言論嘅人，會被揶揄係咪佢自己先係同性戀，話佢係「深櫃」。例如：
香港激進親中派立法會議員何君堯曾經批評ViuTV劇集《大叔的愛》，話佢哋推廣同性戀，結果就被網民揶揄係深櫃。
納粹德國領袖希特拉喺執政期間對同性戀者有唔少嘅打壓，但歷史學家之後就發現，其實希特拉自己係同性戀，有部份嘅人就揶揄佢其實係深櫃。
深慈街遊樂場

深慈街遊樂場，香港公園之一，遊樂場之一，喺荃灣深井深慈街，英文叫Sham Tsz Street Playground。行政上歸荃灣區。設施有排球場、籃球場、狗公園、寵物公園，以及籃球場，有洗手間同傷殘人士洗手間。開朝七晚上十一。
深攝

深攝係十六攝之一，佔《廣韻》二百零六韻之中四個。平聲、上聲、去聲中古構擬音為陽聲韻/em/，而入聲構擬為入聲韻/ep/。
深旺道

深旺道（英文：Sham Mong Road），係香港九龍大角咀去荔枝角嘅一條馬路，由大角嘴櫻桃街開始，去到荔枝角寶輪街。街名係嚟自深水埗區同旺角。
深水埗公園

深水埗公園，香港公園之一，遊樂場之一，喺九龍深水埗荔枝角道，麗閣邨嗰便，英文叫Sham Shui Po Park。行政上歸深水埗區，康樂及文化事務署管。設施有籃球場、緩跑徑、健身徑。
園分兩期，一期鄰近寶血會嘉靈學校。二期就喺麗閣邨內。

史
深水埗公園現址前身係1927年起好嘅深水埗軍營一部份，香港日治時期做咗戰俘集中營，1983年改建成公園。公園入面重保留咗營盤嘅界石。
公園第二期喺2008年開放，佢俾麗閣邨同怡閣苑包圍，面積約1.87公頃，細過一期。佢前身係屋邨公園同臨時單車場。
深水埗

深水埗（粵拼：sam1 seoi2 bou2，英文：Sham Shui Po），亦有人寫做深水埔或深水莆，係香港舊區，地處九龍西，響大角咀、石硤尾同長沙灣之間，商舖及住宅大廈林立，一度係世界人口至密嘅地方，入過健力士世界紀錄大全。家下深水埗慢慢變成長者同新移民聚腳地。有學者指「埗」字本為「埠」，解做「上落船嘅地方」。行政屬深水埗區。

沿革
東漢到大明
深水埗話唔埋東漢（25年至220年）就有人住。事緣1955年起李鄭屋邨嗰時，地盤工人掘到個墳墓，後經考證係東漢古蹟。建築地盤其後改建做李鄭屋漢墓博物館。
深水埗原本係條村，位於九龍半島西便海皮，亦即大角咀半島底西便外側。舒懋官重修《新安縣志》，就有提及『深水莆』乃係『官富司管屬村庄』。深水埗條村，南便係大角咀半島，北面係突出嘅海角，直至涌口。過咗條涌有菴由（Om Yam）、元洲同田寮，而東面就有塘尾。深水埗古時係埠頭都唔定，之未曾獲史書印證，無從稽考。
大清
1644年清兵入關，大明將軍鄭成功據守臺灣。當其時臺灣海峽兩岸關係重大鑊過依家[咩時候？]，沿岸居民命仔不保。有見及此，康熙皇帝落遷界令，勒令海皮對入五十里居民搬去內陸，深水埗亦列入遷徙名冊，十室九空。康熙八年（1669年）戰局平定，朝廷頒令復界。
復界後，清廷賣大包送禾種同鋤頭過居民，出學額津貼沿岸書塾，務求復建海皮。當其時客家佬窮過蒙正，見有着數就唔執輸咯，成村人趕住搦出世紙咁湧入香港。及後定居於深水埗氏族排名不分先後有鄧、周、曾、李、鄭、蘇、黃、葉、謝、吳、徐。
英治
1842年，清英簽《南京條約》，香港島進入英治時期，而九龍重係大清土地。清廷驚咗港島英人啲槍火，故此設立深水莆汛，派三十五清兵看守，屬大鵬協水師右營管轄。據考證，呢個深水莆汛查實係就係家下荔枝角醫院嗰處，相傳醫院舊陣時重保留住舊「深水埗關廠界石」添。1860年，英法聯軍大敗大清。深水埗左手便仰船洲（而家寫昂船洲）連同九龍半島界限街以南一帶通通割予英人管治。1887年清廷喺馬灣設九龍海關，其下水門關廠附淺灣、谷灣、深水莆分廠。1895年深水莆升班做關廠，監視海域出沒船隻，及後改為海關船位，用於驗證鴉片同貨物抽稅。1899年英軍接管界限街以北，深水埗關廠隨之摺埋。
英國接管新界後，首先就起條大埔道通去新界東，再起多條青山道去新界西。香港政府對原清界雜亂無章嘅深水埗，就諗住填海同規劃發展。1924年之前，個海角，連帶菴由，同埋菴由個涌口同海灣，已經開成一個正正方方小鎮。西北邊海皮係欽州街，西南邊海皮係通州街，東南邊係黃竹街，東北邊係鴨寮街。元洲、田寮同塘尾三條村就響界外。嗰陣個鎮裏面已經有荔枝角道，就證明呢陣時，政府就諗住將深水埗同荔枝角之間，成個海灣填平。不過之後，都將個塊填地四四方方咁拉長到東沙島街咁遠，其餘要到1950年代之後先成事。呢塊新填地就大部份都用咗呢做英軍營盤，家下重有條營盤街做證。1924年，深水埗警署亦都埋響軍營隔籬，欽州街同荔枝角道口。
深水埗啲樓就向大埔道，向長沙灣沿岸平地發展，深水埗各村亦都消失響城市發展。

地理
家下深水埗同石硤尾之間，以大埔道為界，而界限街以南，就歸大角嘴。至於東面，深水埗同長沙灣，因為係填海嘅關係，市係深水埗伸入長沙灣，而海同地原本就係長沙灣，所以就無一條明顯嘅界。欽州街到東京街一帶，係兩個地方嘅交接地帶。1990年代，因為要落實玫瑰園計劃，深水埗又再大規模填海，南昌邨、南昌公園同通州街公園就當係深水埗。富昌邨同對出就當入長沙灣。而其餘就當係大角嘴。所以深水埗變成同海絕緣。
家下深水埗地方，原本就一片沖積平地。沙泥係石硤尾對上個山流落來幾條涌帶落來。呢啲涌，響發展過程中，就變成家下南昌街同東京街兩條渠。不過後尾大幅發展，兩條渠實在唔夠疏水使。每逢大雨，呢區都有機會水浸。不過隨住渠務工程展開，深水埗就好少話水浸。
李子恆

李子恆（1957年1月3號—），係臺灣詞曲作家。

榮譽
1980年，以《秋蟬》獲金鼎獎作曲獎。
1993年，以《牽手》（民視連續劇《娘家》片尾曲）獲第5屆金曲獎最佳作詞人獎。
2009年，以《成長》（大愛劇場《春風伴我行》片頭曲）獲第20屆金曲獎最佳作詞人獎。
2013年，以《回家》（李子恆《回家》專輯）獲第4屆金音創作獎最佳民謠單曲獎。
2013年，以《海岸線》（陳永龍《海岸線》專輯）入圍第24屆金曲獎最佳年度歌曲獎、最佳作曲人獎、最佳作詞人獎。
李子奇

李子奇（英文：Ricky Lee Chi Kay，1956年8月27號—），係香港男演員，1986年出道，早年拍過唔少亞洲電視同無綫電視劇集，2017年約滿離開無綫。
李媽兜

李媽兜（1900年—1953年7月18號），係臺灣嘅社會運動參與者同埋活躍嘅共產黨員。喺臺南縣大內鄉出世。
1928年李媽兜去咗中國廈門開藥房。1946年返到臺灣，後來加入咗中國共產黨。
1952年2月16號李媽兜喺臺南市安平港想偷渡去香港嗰陣時畀人拉咗，1953年7月18號喺臺北川端橋（而家嘅中正橋）南便刑場畀人鎗斃。
李子樹

李子樹，香港親中派人士。騰訊集團公共事務副總裁、騰訊青年發展委員會副主席。
李子俊

李子俊（Jonathan Li），係香港電影導演，2001年入行由場記做起，之後做副導演同導演，2017年頭一次執導電影《狂獸》，獲第37屆香港電影金像獎新晉導演嘅提名。
李子健

李子健，香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。之後佢喺李家超無提政綱嘅情況下，有份提名李家超參與2022年香港行政長官選舉。
王肇枝中學

王肇枝中學 (粵拼：wong4 siu6 ji1 jung1 hok6，Wong Shiu Chi Secondary School)（簡稱「王記」、「WSCSS」）係香港新界大埔區內第一間基督教第一組別英文同津貼中學，喺1960年創辦。校舍喺港鐵東鐵綫大埔墟站側邊。
王聖堂

王聖堂（粵拼：wong4 sing3 tong4）係中國廣東廣州嘅地名，喺越秀區西北邊嘅廣園西路中間，而家屬礦泉街道。

名
王聖堂鄉嘅原名源自「黃鱔塘」，係因為隔籬嘅蓮塘猛咁出産黃鱔而改成噉嘅名。但後嚟演變成「王聖堂」已經無從考證，不過有兩個版本都係圍繞「不雅用名」嘅古仔：
兵營將軍話不雅用名
舊時村東邊有間兵營，入面有位將軍話「黃鱔塘」個名唔係幾好而改名做「黃勝堂」，後嚟因為粵語同音演化而變成「王聖堂」。
乾隆皇帝話不雅用名
乾隆皇帝有一次下江南時經過「黃鱔塘」，認為呢帶依山抱水，風景好靚，用「黃鱔」個名唔係幾好，最後提筆賜名做「王聖堂」。

概況
王聖堂個村99%啲人都係何氏，唔係王氏。最先喺15世紀中葉，先祖何雲騰帶咗好多族人嚟咗個村入面住。而家呢個村係名副其實嘅城中村，除咗有本村村民外，重有堆貨運場同大型倉庫喺入面。
王舒銳

王舒銳（英文：Ivana Wong，1989年10月30號—）係香港前女藝人，參選過2012年度香港小姐競選，落選之後返理大讀書，之後再入27期無綫電視藝員訓練班，畢業後加入無綫電視，主要拍電視劇，曾參演《愛·回家》嘅Emma，亦做過《安樂蝸》實習主持。佢喺2016年辭工，去光大控股做金融投資。
王舒銳響美國返嚟之後入咗中大東華社區書院會計學商學副學士學位課程畢業，之後升讀香港理工大學會計系，當時畀同學叫佢做「理大女神」。
王致狄

王致狄（Andy Wong，1984年1月11號—），原名王致迪，外號「鐵面陳」，係香港無綫電視藝人，2009年讀第23期無綫電視藝員訓練班而入行，主要拍電視劇。
佢比較出名演出係喺處境劇《愛·回家之八時入席》同埋《愛·回家之開心速遞》飾演「鐵面陳」一角。《開心速遞》裡面「鐵面陳」係接龍集團嘅保安主管，為人正義，守規矩同鐵面無私，所以有咁嘅花名，佢同Rebeeca（沈可欣飾）有過感情線。

簡歷
王致狄喺加拿大萬錦市大，讀完Markville Secondary School之後入讀多倫多大學，喺2008年經濟系學士畢業。操流利英文同廣東話。
12怪盜

《12怪盜》（英文：WE 12）係2024年嘅港產片，由MIRROR全體成員同楊偉倫主演，何國敏執導。套戲2023年開拍，2024年3月28號上畫。

相關電視節目
製作特輯《全城圍捕：12怪盜》（The Most Wanted : We 12）喺2024年3月11號到3月22號逢禮拜一到五22:25到22:30喺ViuTV播。
特備訪談節目《12怪盜食爆谷》喺2024年3月23號禮拜六20:30到21:30喺ViuTV播。
12日

《12日》（英文：Twelve Days），係2023年上畫嘅港產片，由鄧麗欣、馬志威主演，林愛華​執導。套戲係《12夜》嘅續作，但有全新嘅故仔。電影喺2021年香港亞洲電影節首映，2023年4月正式公映。
12夜

《12夜》（Twelve Nights）係2000年香港電影，由張柏芝、陳奕迅、盧巧音、張燊悅主演，	林愛華執導，陳可辛監製。
電影喺2023年推出續作《12日》，有全新嘅故仔。
12夜12首

《12夜12首》係華星唱片喺2000年推出嘅雜錦碟。
窮街陋巷

《窮街陋巷》（Mean Streets）係一部1973年嘅美國犯罪電影，由馬田史高西斯執導。主演係夏菲基圖、羅拔迪尼路。
窮到發慌

《窮到發慌》（粵拼：kung4 dou3 faat3 fong1；英文：Poor as a Church Mouse）係一個臺灣YouTuber頻道老天鵝娛樂響2018年出嘅歌，呢首歌嘅原曲係馬來西亞歌手黃明志同埋臺灣歌手王力宏合唱嘅《漂向北方》，用以諷刺蔡英文政府嘅執政失當。歌曲推出之後重引起網民廣泛討論，而且有某一啲政治人同媒體人就表示呢首歌已經影響到2018年高雄市長選舉嘅結果。
窮舉攻擊

窮舉攻擊（英文：brute-force attack）係密碼學上嘅一種攻擊模型，指個攻擊者勁喺度（靠撞或者近乎靠撞）噉試大量唔同嘅密碼，目的係諗住試得多就可以撞中。
窺心事

《窺心事》（英文：In the Bedroom）係2001年美國電影，由湯韋堅遜、茜絲史柏錫、瑪莉莎湯美主演。
澳門73X巴士

澳門73X巴士，係一條由澳巴做緊，由澳門大學來回賽馬會嘅循環巴士線，只係響晏晝繁忙時間服務。

背景
2017年11月16號，因為澳門舉行格蘭披治大賽車期間實施臨時交通措施，73號改經友誼大橋直達氹仔，澳門大學學生響社交媒體都話呢個改路改得好。
2018年3月16號，澳門大學學生會同交通事務局會面，傾吓學校嘅交通問題。學生會提出澳大師生好難上到73號來回黑沙環同澳大嘅問題同埋建議交通事務局開多一條74號澳大來回筷子基嘅巴士線，又建議局方按照賽車改路嘅方案嚟改線。但係交通事務局只係話會考慮加一條由澳大來回氹仔南新花園嘅轉乘線，畀佢哋響南新花園轉乘其他巴士線。
2018年4月9日，交通事務局開咗呢條線，畀咗澳巴嚟做，又話唔會開接通其他地區嘅巴士線來回澳大，節省政府（交通事務局預算）資源；唔少澳大學生都響社交媒體話對73X失望，原本以為交局會好似其他X線噉，飛嗮中間啲細站由黑沙環經友誼大橋直達澳大。
2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。
2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。
2018年6月1號，呢條巴士線因澳大假期唔開，到8月22號因為客量持續偏低而正式取消。

車費
全程車費：六幣葡幣。
用澳門通全民卡，只係扣四蚊，其餘由政府畀。
用澳門通學生卡，只係扣兩蚊，其餘由政府畀。
用澳門通長者卡同殘疾卡，免費，全部由政府畀。
澳門73號巴士

澳門73號巴士係一條由澳巴做緊，澳門大學往返黑沙環衛生中心嘅循環巴士路線。

MT3U巴士
2013年10月26號，呢條線開通，由澳巴做，服務時間由朝早六點半到午夜十二點零六分，班次間隔十二到二十分鐘。
2014年6月25號開始，呢條線調整起始站由大學南站搬到去澳大橫琴總站，並增加停靠「澳大／行政樓」、「大學北」、「大學大馬路」、「澳大／研究生宿舍」、「澳大／大學會堂」同埋「澳大／綜合體育館」站。

73號巴士
2015年10月6號開始，呢條線嘅編號由MT3U改為73，調整繁忙時間班次間隔八到十分鐘，普通時間班次間隔十二分鐘。
2016年8月20號開始，去黑沙環方向新增停靠「西灣大橋／海洋大馬路」站；去澳門大學方向新增停靠「海洋花園／玫瑰苑」站。
2017年6月1號開始，呢條線部分班次改用天然氣巴士行。由於有關車輛嘅重量超出嘉樂庇大橋上限，呢條線改行西灣大橋：去澳門大學方向新增停靠「旅遊塔／行車隧道」站；去黑沙環方向新增停靠「澳門旅遊塔」站；唔再停靠「西灣大橋／海洋大馬路」及「海洋花園／玫瑰苑」站。同日起實施暑假班距，下調班次到每八到十八分鐘開出一班，8月14號起恢復八到十五分鐘一班。
2018年2月3號起，呢條線往去黑沙環方向新增停靠「蓮花海濱大馬路／百老匯」及「皇庭海景酒店」站；去澳門大學方向新增停靠「蓮花海濱大馬路／銀河-1」同埋「蓮花海濱大馬路／銀河-2」站。
2018年4月9號，呢條線開辦分流路線73X循環線往返澳門大學至氹仔賽馬會疏導下晝尖峰時間離開澳大嘅人流，但因客流偏低而且實施新巴士收費措施下被定義為快速巴士路線，73X巴士喺同年6月1號澳大學期完結後開始停駛，同年8月20號澳大新學期開始前宣佈正式取消。
2018年8月22號起，因兩巴合併透過調配車輛調整呢條線嘅部份行程，恢復行駛嘉樂庇大橋，唔再去澳門旅遊塔行經西灣大橋。去澳門大學方向恢復停靠「海洋花園／玫瑰苑」站；去黑沙環方向新增停靠「西灣大橋／海洋大馬路」站，唔再停靠「澳門旅遊塔」同埋「旅遊塔／行車隧道」站。並喺普通時間同同埋例假日時段調整班距十二到十五分鐘。
2018年12月13號朝早十點開始到2019年2月5號，因為唔准車輛由馬場東大馬路左轉入勞動節大馬路，呢條線改道行駛，臨時唔停「勞動節大馬路」站，改為臨時停「東北大馬路/海濱」站，去到工程結束。
2019年2月4號，新增停靠「東亞運馬路／羅斯福」巴士站。
呢條線係澳巴首條，由旅遊塔車埸同埋北安車廠共同派車嘅路線。
2020年1月27號，配合武漢肺炎疫情防控工作，交通事務局應澳門大學要求，同時考慮到開學日期延後同埋校內設施暫停開放，以及同兩間巴士公司協調後，由1月29號（禮拜三）首班車起，往返澳大校園嘅73號巴士喺普通時間朝早十點到晏晝五點，調整至班距30分鐘，晚黑九點到尾班車就調整班距到一個鐘，其餘時段班距唔變。
2020年2月5號，呢條線改係朝早八點到十一點、晏晝五點到晚黑八點駛入澳門大學校區，班距半個鐘，其餘時間以「澳大河隧/高爾夫俱樂部」（落車站）及「澳大河隧/西堤馬路」（上車站）為尾站，班距改為半個鐘到一個鐘，尾班車提早係晚黑十點半發車，直至另行通知。
2020年2月17號，呢條線恢復全日進入澳門大學校區，頭班車到朝早十一點、晏晝五點至晚黑九點，班距半個鐘一班；朝早十一點到晏晝五點、晚黑九點到尾班車，班距一個鐘。
2020年3月2號，呢條線上下晝尖峰時段（頭班車到朝早十一點、晏晝五點至晚黑九點）恢復正常班距；離峰時段（朝早十一點到晏晝五點、晚黑九點到尾班車）班距30分鐘。
2020年10月至12月期間，受亞馬喇前地巴士站改造工程影響，除大賽車日子（11月20至22號）外，呢條線去澳門大學方向臨時停靠「葡京酒店」巴士站。

73號巴士、73S巴士
2020年11月24號，交通事務局同澳門大學學生會會面，並表示著手研究開設73號巴士嘅特班車。
2020年11月27號，73嘅特班車巴士正式喺繁忙時段開設，命名為73S巴士。
2020年12月19號至2021年1月3號，因應澳門大學連續假期，73S巴士停駛。
2021年1月1號起，為配合新巴士合同實施，73號同73S巴士更新目的地資訊，由「黑沙環」更名為「黑沙環衛生中心」。
2021年1月4號起，73S特班車恢復服務，增加禮拜六同公眾假期服務，改為禮拜日同強制性假日唔開，服務時間改為朝早七點到十點、晏晝三點到晚黑八點。

車費
全程車費：澳門幣六蚊。
用澳門通全民卡，只係扣三蚊，其餘由政府畀。
用澳門通學生卡，只係扣一個半，其餘由政府畀。
用澳門通長者卡，免費乘搭，其餘由政府畀。
用澳門通殘疾卡，免費乘搭，其餘由政府畀。

全程收費
六蚊葡幣
澳門73S巴士係一條由澳巴做緊，由澳門大學來回黑沙環衛生中心嘅循環巴士線，係73路線嘅特班車。只係禮拜一到六運作服務，禮拜日同強制性假日唔開。

車費
全程車費：澳門幣六蚊。
用澳門通全民卡，只係扣三蚊，其餘由政府畀。
用澳門通學生卡，只係扣一個半，其餘由政府畀。
用澳門通長者卡，免費乘搭，其餘由政府畀。
用澳門通殘疾卡，免費乘搭，其餘由政府畀。
澳門7號巴士

澳門7號巴士係一條由澳門公共汽車有限公司做緊，由東方明珠街來回城市日前地嘅巴士線。

背景
2017年4月9號，原7號（祐漢第二街 ↔ 媽閣）同7A（東方明珠街 ↔ 亞馬喇前地）合併而成立呢條巴士線。但係合併措施令到下環市民提起2016到2017年連續改巴士線嘅措施，包括取消「媽閣廟前地」站令到市民要行一段好長嘅路到凱泉灣搭車、取消埋下環區禮拜日同公眾假期唯一去山頂醫院嘅6B、將MT4延伸到關閘令到下環市民上唔到車，下環區搭巴士出門變得好唔方便。
2017年8月19號，去城市日前地方向響「約翰四世大馬路」站後，改停「葡京酒店」站，唔停「亞馬喇前地」站、「總統酒店」站。
2019年3月19號至4月7號，受工程影響，「沙嘉都喇街」站停用。
2021年1月1號起，呢條線全線改用大巴行走。

車費
全程車費：澳門幣六蚊。
用澳門通全民卡，只係扣三蚊，其餘由政府畀。
用澳門通學生卡，只係扣一個半，其餘由政府畀。
用澳門通長者卡免費，其餘由政府畀。
用澳門通殘疾卡免費，其餘由政府畀。
澳門72號巴士

澳門72號巴士係一條由澳門公共汽車有限公司做緊，澳門大學往返湖畔大廈嘅循環巴士路線。

37U巴士
2013年8月26號，呢條線開通，由澳門新福利公共汽車有限公司去做，服務時間由朝早六點半到半夜十二點十五分，班距十到十五分鐘。
2014年6月25號，呢條線起始站由「澳大/研究生宿舍」站搬左去「澳大橫琴總站」，並增加停靠「澳大／行政樓」站、「大學北」站、「大學大馬路」站、「大學南」站、「澳大／大學會堂」站同埋「澳大／綜合體育館」站。

72號巴士
2016年1月16號，37U改編號為72，並調整服務時間為朝早六點到半夜十二點十五分，班距八到十五分鐘。
2016年9月24號：
停靠「聖公會中學」站後，新增停靠新設的「日昇樓」站。
因「泉澧花園」站同埋「氹仔大中華廣場」站嘅停靠路線作重新編配，唔停「氹仔大中華廣場」站，改停「泉澧花園」站。
2017年6月1號，呢條線實施暑假班距，介乎8-18分鐘，8月14號起恢復而家嘅班距（8-15分鐘）。
2018年6月23號起，呢條線擴大服務範圍，新增行經花城公園、澳門運動場，唔再經嘉樂庇馬路。
2018年7月15號，呢條線取消停靠「奧林匹克游泳館圓形地」站。
2018年7月21號，呢條線新增停靠「運動場／賽馬會」站（原名：運動場道）。
2019年5月18號，為配合建設發展辦公室重整，「奥林匹克游泳館」巴士站取消。
2019年7月27號起，多個巴士站開始改名：
「路氹城圓形地」站改名為「路氹西／銀河」站。
「新城大馬路／金光會展」站改名為「路氹西／金光會展」站。
「運動場圓形地」站改名為「運動場／體育中心」站。
2019年11月23號，恢復停靠「運動場／賽馬會」站。
2020年1月27號，配合武漢肺炎澳門疫情防控工作，交通事務局應澳門大學要求，同時考慮到開學日期延後同埋校內設施暫停開放，以及同兩間巴士公司協調後，由1月29日（周三）頭班車起，往返澳大校園嘅72巴士路線，係非繁忙時間朝早十點到晏晝五點，調整班距到三十分鐘，晚黑九點到尾班車，則調整班距到60分鐘，其餘時段班距唔變。
2020年2月5號，呢條線改為朝早八點到朝早十一點及晏晝五點到晚黑八點駛入澳門大學校區，班距半個鐘頭一班，其餘時間以「澳大河隧/高爾夫俱樂部」（終點站）及「澳大河隧/西堤馬路」（起點站）做上落客，班距半個鐘到一個鐘，並提早尾班車至晚黑十點半發車。
2020年2月10號起，呢條線轉用中巴行走。
2020年2月17號，呢條線恢復全日進入澳門大學校區。頭班車朝早十一時、晏就五點到晚黑九點，班距半個鐘；朝早十一點到晏就五點、晚黑九點到尾班車，班距一個鐘，並恢復使用大巴行走。
2020年3月2號，呢條線上下午繁忙時間（頭班車至朝早十一點、晏晝五點到晚黑九點）恢復正常班距；離峰時段（朝早十一點到晏晝五點、晚黑九點到尾班車）班距半個鐘。
2021年1月1號起，為配合新巴士合同實施，呢條線更新目的地資訊，由「氹仔」改名為「湖畔大廈」。

電牌
2015年3月14號前，去澳門大學方向中文頭牌顯示為：澳大橫琴。
2015年3月14號後，去澳門大學方向中文頭牌易名為：澳門大學。
2021年1月1號前，去湖畔大廈方向中文頭牌顯示為：氹仔。
2021年1月1號後，去湖畔大廈方向中文頭牌易名為：湖畔大廈。

車費
全程車費：澳門幣六蚊。
用澳門通全民卡，只係扣三蚊，其餘由政府畀。
用澳門通學生卡，只係扣一個半，其餘由政府畀。
用澳門通長者卡，免費乘搭，其餘由政府畀。
用澳門通殘疾卡，免費乘搭，其餘由政府畀。
澳門6A巴士

澳門6A巴士係一條由澳門公共汽車有限公司做緊，由永寧廣場來回山頂醫院嘅循環巴士線。

背景
2013年9月28號，交通事務局將6號分拆做6A同6B。
2013年12月1號，為咗方便市民嚟山頂醫院睇醫生，兼配合山頂醫院新急診大樓投入服務，交通事務局安排6A由12月1號頭班車開始加停新設嘅「山頂醫院急診大樓」站。
2015年1月31號，得勝斜巷隧道進行工程，搞到得勝斜巷封咗，工程期間6A暫時唔停「得勝斜巷」站，改行海邊馬路、得勝馬路之後直接停「東望洋新街」站。
2015年6月12號，因為新雅馬路行車天橋開通，由「順景廣場總站」開到「慕拉士巷」之後，改經八達新邨同澳門日報新開轉右路口上行車天橋，唔停「慕拉士/飛通大廈」。
2015年7月10號，土地工務運輸局搞緊山邊街美化同新口岸同松山行人通道計劃工程，6A由7月10號開始臨時加停「粵華中學」站。
2015年11月25號，慕拉士大馬路同新雅馬路行車天橋交界實施臨時交通安排，6A臨線停返「慕拉士/飛通大廈」站。
2016年4月23號，6A響「昌明花園」站之後，唔停「土地廟前地」，加停「沙梨頭/華寶工業大廈」。
2016年7月2號，因為八達新邨同澳門日報新開轉右路口上行車天橋搞到東北大馬路轉右去慕拉士大馬路大塞車，所以恢復返之前噉樣，取消慕拉士右轉上新雅馬路行車天橋路口，所以響停靠「慕拉士巷」之後加返停靠「慕拉士／飛通大廈」，可以兜去東北大馬路右轉慕拉士大馬路上新雅馬路行車天橋；得勝斜巷工程搞掂所以停返「得勝斜巷」站，唔停「粵華中學」站。
2016年11月5號，因為重整祐漢區巴士站分佈，所以取消下邊停靠巴士站：去山頂醫院方向：「翡翠廣場」、「祐漢公園」，去順景廣場方向：：「看台街/中銀」、「永寧廣場」（改停「中心街」站）。
2019年3月1號，配合慕拉士大馬路公共房屋項目施工同埋考慮乘客嘅候車安全，6A取消停靠「慕拉士／發電廠」巴士站。
2019年4月6號，因「內港北雨水泵站箱涵渠建造工程」，6A去永寧廣場方向臨時唔停「十六浦」站。直到8月31日。
2019年7月27號，部分巴士站改名：
「得勝斜巷」站改名為「得勝斜路」站。
「水上街市」站改名為「沙梨頭街市」站。

車費
全程車費：澳門幣六蚊。
用澳門通全民卡，只係扣三蚊，其餘由政府畀。
用澳門通學生卡，只係扣一個半，其餘由政府畀。
用澳門通長者卡唔使錢，其餘由政府畀。
用澳門通殘疾卡唔使錢，其餘由政府畀。
澳門通IC卡月票適用。
澳門6B巴士

澳門6B巴士係一條由澳門公共汽車有限公司做緊，由凱泉灣來回山頂醫院嘅循環巴士線。

背景
2013年9月28號，交通事務局將6號分拆做6A同6B。
2013年12月1號，為咗方便市民嚟山頂醫院睇醫生，兼配合山頂醫院新急診大樓投入服務，交通事務局安排6A由12月1號頭班車開始加停新設嘅「山頂醫院急診大樓」站。
2015年1月31號，得勝斜巷隧道進行工程，搞到得勝斜巷封咗，工程期間6A暫時唔停「得勝斜巷」站，改行海邊馬路、得勝馬路之後直接停「東望洋新街」站。
2015年7月10號，土地工務運輸局搞緊山邊街美化同新口岸同松山行人通道計劃工程，6A由7月10號開始臨時加停「粵華中學」站。
2016年7月2號，得勝斜巷工程搞掂所以停返「得勝斜巷」站，唔停「粵華中學」站。
2016年12月10號，呢條線服務時間調整為06:15-23:30，禮拜一至禮拜六（放假日除外）班距15分鐘，禮拜日同放假日停駛。
2017年4月10號，呢條線由原本喺禮拜日同放假日停駛，調整為禮拜日同強制性假日先停駛。
2019年7月27號起，「十月一日前地」巴士站改名為「十月一號前地」站。

車費
全程車費：澳門幣六蚊。
用澳門通全民卡，只係扣三蚊，其餘由政府畀。
用澳門通學生卡，只係扣一個半，其餘由政府畀。
用澳門通長者卡唔使錢，其餘由政府畀。
用澳門通殘疾卡唔使錢，其餘由政府畀。